
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. augusztus 16-án tartandó munkaterv szerinti ülésére

... napirendhez

Tárgy: A helyi menetrend szerinti közlekedés állami támogatásának igényléséhez elfogadott Képviselő-testületi határozat kijavítása
Tisztelt Képviselő-testület!

A Képviselő-testület a helyi menetrend szerinti közlekedés állami támogatásának igényléséhez 88/2012. (VI. 7.) ÖKT határozatával nyilatkozott arról, hogy a helyi menetrend szerinti közlekedés működtetéséhez (folyamatos üzemeltetéséhez és eszközfenntartási ráfordításaihoz), valamint fejlesztéséhez (beruházásaihoz) 2011. évben a GYORSPEED Kft. részére 4.500.000 Ft összegű, saját forrásból származó, vissza nem térítendő önkormányzati támogatást nyújtott.
Sajnálatos módon a határozatba hibásan került bele az összeg, mert ugyan a szolgáltató 9 hónapig szolgáltatott havi 500 ezer Ft támogatás ellenében, a 9. havi összeg kifizetése ténylegesen 2012-ben történt meg, vagyis 2011-re csak 4 millió Ft kifizetett támogatás esett. Emiatt a határozatot módosítani szükséges.

Kérem az előterjesztett határozati javaslat szíves elfogadását!

Sülysáp, 2012. augusztus 14.

Tóth Krisztina s.k.


jegyző
…/2012. (VIII. 16.) ÖKT határozati javaslat
Sülysáp Nagyközség Önkormányzatának Képviselő-testülete a 88/2012. (VI. 7.) ÖKT határozatát módosítja, aminek értelmében a települési önkormányzatok helyi közösségi közlekedésének támogatásáról szóló 25/2012. (V. 9.) NFM rendelet szerinti támogatás igényléséhez, a rendelet 1. § (3) bekezdése alapján úgy nyilatkozik, hogy 

1./ a helyi menetrend szerinti közlekedés működtetéséhez (folyamatos üzemeltetéséhez és eszközfenntartási ráfordításaihoz), valamint fejlesztéséhez (beruházásaihoz) 2011. évben a GYORSPEED Kft. (székhelye: Sülysáp, Úri út 2.; adószáma: 23180646-2-13; cjsz.: 13-09-145083/4) részére nyújtott 4.000.000 Ft, azaz négymillió forint összegű, saját forrásból származó, vissza nem térítendő önkormányzati támogatással járult hozzá;
2./ a közszolgáltatási szerződést az autóbusszal végzett menetrend szerinti személyszállításról szóló 2004. évi XXXIII. törvény 8. §-a szerint, pályázati eljárás nélkül, az 1./ pont szerinti szolgáltatót közvetlenül megbízva kötötte meg;

3./ a helyi közlekedést 2012. január 1-jétől december 31-éig folyamatosan fenntartja.
Határidő: azonnal
Felelős: polgármester

